Byrettens dom om tiltale for overtrædelse af straffelovens § 244, stk. 1, jf. § 247, stk. 1, vold i gentagelsestilfælde, straffelovens § 266, trusler samt straffelovens § 123, stk. 1, vidnetrusler ændres, således at... Vis mere
Ret: Vestre Landsret (2. instans)
Faggruppe: Straffesag — Almindelig domsmandssag
Sagsemner: Forbrydelser mod offentlig myndighed;
Liv og legeme;

/

D O M

afsagt den 7. oktober 2020 af Vestre Landsrets 14. afdeling (dommerne Lars Christensen,

John Lundum og Dorte Thorhauge (kst.) med domsmænd) i ankesag

V.L. S – 1225 – 20

Anklagemyndigheden

mod

Tiltalte

født Dato 1979

(advokat Niels Christian Strauss, Aarhus)

Retten i Randers har den 27. maj 2020 afsagt dom i 1. instans (rettens nr. 4-1008/2020).

Påstande

Tiltalte har påstået frifindelse, subsidiært formildelse.

Anklagemyndigheden har påstået domfældelse i henhold til tiltalen for byretten og skær-

pelse.

Forklaringer

Tiltalte og Forurettede har for landsretten i det væsentlige forklaret som i 1. instans. Der er

endvidere afgivet forklaring af Vidne 2.

Tiltalte har supplerende forklaret om forhold 1, at Forurettede og han forud for den 26.

december 2019 ikke havde set hinanden i nogen tid, fordi Forurettede havde forbudt ham at

komme hos hende. Det skete, efter at der havde været en periode på halvandet år, hvor de

havde været



/

- 2 -

sammen hver dag. Stemningen var derfor ikke så god mellem dem. Da hun forlod hans

lejlighed med børnene den 26. december 2019, smækkede hun med døren. Det fik ham til at

åbne døren og sige, at hun ikke behøvede at smække med hans dør. Forurettede var da et par

trin nede af trappen, men vendte om og gik op til ham. De stod og råbte begge to. Han

spyttede ikke på Forurettede, men han kan ikke afvise, at der kan være kommet spyt ud af

mun-den på ham, mens de begge stod og råbte. Vedrørende forhold 2 har tiltalte

supplerende forklaret, at han var meget påvirket den 10. januar 2020, da han skrev de

pågældende sms-beskeder til hende. Den 4. januar 2020 havde han taget 100 morfinpiller

for at begå selv-mord. Han døde imidlertid ikke, men kunne ikke bevæge sig i 4 dage. Han

lå bare og sov eller døsede hele tiden. Vedrørende forhold 3 har tiltalte supplerende

forklaret, at når han nævner politiet og pansere i sms-beskederne, må det nok være, fordi

han var blevet afhørt af politiet tidligere på dagen. Han har sendt sms-beskederne

hjemmefra. Han var så fuld den aften, at han var ude af stand til at køre på scooter. Han har

kendt Forurettedes nabo i flere år, og naboen ville uden videre have genkendt ham, hvis det

havde været ham, der havde holdt på en knallert og dyttet uden for Forurettedes hus den 14.

januar 2020 om natten.   

Tiltalte har om sine personlige forhold supplerende forklaret, at Forurettede har trukket

ansøgnin-gen om ophævelse af den fælles forældremyndighed tilbage. Han har fortsat

samvær med Barn hver anden weekend, men han vil gerne have det ændret til en 7/7-

ordning. Han ser stadig Barn mandag og onsdag til fodbold. Han er ikke længere træner for

Barn. Han er ved at få pension, hvilket han har kæmpet for i mange år.

Forurettede har supplerende forklaret om forhold 1, at hun smækkede med døren, da hun

gik ud fra tiltaltes lejlighed den 26. december 2019. Tiltalte kom farende ud og råb-te, at

hun ikke skulle smække med hans dør. Hun var stadig på reposen, og tiltalte kom helt tæt på

hende. Han var så tæt på hende, at hun gik et halvt skridt tilbage. Tiltalte spyttede hende i

ansigtet. Det var et bevidst spyt, idet tiltalte samlede spyt, inden han spyttede. Hun har

supplerende forklaret om forhold 2 og 3, at hun opfattede sms-beskederne som trusler mod

hende. Det var anderledes sms-beskeder end dem, tiltalte tidligere havde sendt til hende.

Hun er sikker på, at det var tiltalte, der var uden for hendes hus, da sms-beskederne i

forhold 3 blev sendt, da hun kunne genkende tiltaltes stemme. Hendes nabo har sagt til

hende, at det var tiltalte, der havde holdt og dyttet.   

Vidne 2 har forklaret, at han er nabo til Forurettede. Han kender også tiltalte, som i en

periode boede sammen med Forurettede. En nat, hvor han og hans familie sov, var der



/

- 3 -

en person, der holdt på en knallert udenfor og dyttede og dyttede. Han stod op og gik ud for

at se, hvad der foregik. Han talte med manden, som dyttede. Han er ikke sikker på, om det

var tiltalte, idet den pågældende havde en styrthjelm på. Ud fra stemmen er han 75 % sikker

på, at det var tiltalte, men han så ikke den pågældendes ansigt. Mens han var inde i huset for

at hente en jakke, kunne han høre manden og hans nabo tale sammen. Naboen var på første

sal i et vindue. Da han kom ud igen, var manden på knallerten kørt.

Landsrettens begrundelse og resultat

Ad forhold 1:

Det er ved Forurettedes forklaring bevist, at tiltalte bevidst spyttede hende i ansig-tet i

forbindelse med episoden den 26. december 2019, hvor tiltalte og Forurettede var blevet

uenige om, hvor deres fælles søn skulle være nytårsaften. Landsretten har her-ved lagt vægt

på, at Forurettedes forklaring er fremstået detaljeret og troværdig, og at hun først anmeldte

forholdet til politiet efter at være blevet oplyst om, at et sådant spyt er strafbart. Tiltalte er

således skyldig i overtrædelse af straffelovens § 244, stk. 1, jf. § 247, stk. 1.

Ad forhold 2 og 3:

Landsretten er af de grunde, som byretten har anført, enig i, at tiltalte er skyldig i disse

forhold.   

Under hensyn til karakteren af navnlig forhold 3 og til, at tiltalte tidligere er dømt for at

have udøvet vold mod Forurettede, forhøjes straffen, der tillige fastsættes efter straffelovens

§ 244, stk. 1, jf. § 247, stk. 1, til fængsel i 4 måneder.

Med de anførte ændringer stadfæster landsretten dommen.

T h i  k e n d e s  f o r  r e t:

Byrettens dom ændres, således at straffen, der tillige fastsættes efter straffelovens § 244, stk.

1, jf. § 247, stk. 1, forhøjes til fængsel i 4 måneder.

Byrettens afgørelse om sagsomkostninger stadfæstes.



/

- 4 -

Tiltalte skal betale sagens omkostninger for landsretten.

Lars Christensen John Lundum Dorte Thorhauge
(kst.)



/